**Samsara**

*Daniela Achim Harabagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E toamnă ancestrală, copacii au decis,

Să se dezbrace tainic de- a lor frunză,

Ferindu-și ramurile de un îngheț promis

Al iernii celei aspre, ce urmează.

Tu însă, îmbracă-mă în strai cu a ta iubire,

Ce-o porți adânc ascunsă-n pieptul tău,

Surprinde-mă încet cu-n gând, c-o tresărire,

Cum toamna, ne surprinde cu decorul său.

Eu știu că mă iubești, chiar tu mi-ai spus,

În felul tău ciudat sau chiar original,

Numai că eu, abia într-un târziu am înțeles,

Iubirea mea cuprinsă, de al iubirii val.

E toamnă cum a mai fost și vor mai fi,

Și iarnă și veri și primăveri și fluturi,

Tu mie fuga și revenirea-n rai îmi ești,

Iar eu, sunt o nebună, care te iubește.